CELEX: 62020TN0036
Language: sl
Date: 2020-01-22 00:00:00
Title: Zadeva T-36/20: Tožba, vložena 22. januarja 2020 – IF/Parlament

6.4.2020   
            
            
               SL
            
            
               Uradni list Evropske unije
            
            
               C 114/10
            
         
      Tožba, vložena 22. januarja 2020 – IF/Parlament
      (Zadeva T-36/20)
      (2020/C 114/09)
      Jezik postopka: angleščina
      
         Stranki
      
      
         Tožeča stranka: IF (zastopnik: C. Bernard-Glanz, odvetnik)
      
         Tožena stranka: Evropski parlament
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  za ničen razglasi sklep z dne 16. aprila 2019, s katerim je bila tožeči stranki odvzeta funkcija pomočnika generalnega sekretarja Zavezništva liberalcev in demokratov za Evropo;
               
            
                  —
               
               
                  točeni stranki naloži plačilo odškodnine za nastalo nepremoženjsko škodo v znesku 50 000 EUR skupaj z obrestmi po zakonski obrestni meri do oprave celotnega plačila;
               
            
                  —
               
               
                  točeni stranki naloži plačilo odškodnine za nemožnost vrnitve tožeče stranke v njen izvorni pravni položaj v znesku 1 000 EUR skupaj z obrestmi po zakonski obrestni meri do oprave celotnega plačila;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog se nanaša na nepristojnost avtorja akta in kršitev „načela vzporednosti oblik“.
                  
                              —
                           
                           
                              V zvezi s tem se zatrjuje, da je izpodbijani sklep sprejelo Predsedstvo skupine, čeprav bi ga moral sprejeti njegov Urad.
                           
                        
            
                  2.
               
               
                  Drugi tožbeni razlog se nanaša na pravico osebe do izjave pred sprejetjem ukrepa, ki nanjo negativno vpliva.
                  
                              —
                           
                           
                              V zvezi s tem se zatrjuje, da tožeči stranki ni bilo omogočeno, da učinkovito izrazi svoje stališče, preden je bil sprejet izpodbijani sklep.
                           
                        
            
                  3.
               
               
                  Tretji tožbeni razlog se nanaša na kršitev pravice do poštene, nepristranske in skrbne obravnave zadeve ter na neobstoj ustrezne obrazložitve.
                  
                              —
                           
                           
                              V zvezi s tem se zatrjuje, da:
                              
                                          —
                                       
                                       
                                          Predsedstvu pred sprejetjem izpodbijanega sklepa niso bili skrbno predloženi vsi upoštevni podatki o zadevnem primeru; in
                                       
                                    
                                          —
                                       
                                       
                                          s sprejetjem dopisa Generalnega sekretarja Skupine z dne 12. aprila, ki je vseboval napačno obrazložitev, je Predsedstvo povzročilo, da ima izpodbijani sklep enako napako.